Blaze7451/Wiki-th-20250601 huggingface dataset:
เดย์ดรีม (อัลบั้มมารายห์ แครี)

เดย์ดรีม (Daydream) เป็นอัลบั้มที่ 6 (สตูดิโออัลบั้มที่ 4) ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 3 ตุลาคม ค.ศ. 1995 โดยโคลัมเบีย เรคคอร์ดส  ความแตกต่างของอัลบั้มนี้กับอัลบั้มก่อนคือเธอเพิ่มความเป็นอาร์แอนด์บี และ ฮิปฮอปมากขึ้น
Daydream เข้าชาร์ท Billboard 200 ครั้งแรกที่อันดับ 1  มียอดขาย 224,000 ในสัปดาห์แรก โดยอยู่อันดับ 1 นาน 6 สัปดาห์ และอยู่ในชาร์ท 200 อันดับ นาน 81 สัปดาห์ มียอดขายมากที่สุดในสัปดาห์ที่ 12 ด้วยยอดขาย 760,000 ชุด และสร้างสถิติด้วยยอดขายใน 1 สัปดาห์มากที่สุดสำหรับศิลปินหญิง
ทางด้านยอดขายรวม (ข้อมูลปี 2005) ขายได้ในอเมริกา 10.5 ล้านชุด และ 25 ล้านชุดทั่วโลก อัลบั้มนี้ยังขึ้นอันดับ 1 ในประเทศต่าง ๆ อย่าง  ออสเตรเลีย, อังกฤษ, สวิตเซอร์แลนด์, เยอรมนี, ญี่ปุ่น และ แคนาดา
ในอัลบั้มนี้มีเพลงอันดับ 1 ในอเมริกา 3 เพลงคือ "Fantasy", "One Sweet Day" (ร้องกับ บอยซ์ ทู เม็น) และ "Always Be My Baby โดยเพลง "Fantasy" สามารถเข้าชาร์ทในสัปดาห์แรกที่อันดับ 1 ถือเป็นศิลปินหญิงคนแรกที่ทำได้ และเพลง "One Sweet Day" ก็ตอกย้ำด้วยการเข้าชาร์ทที่อันดับ 1 เช่นกันและสามารถอยู่ในชาร์ทอันดับ 1 ได้นาน 16 สัปดาห์สร้างสถิติอยู่อันดับ 1 นานที่สุดบนชาร์ทบิลบอร์ดจนทุกวันนี้ ส่วนเพลง "Always Be My Baby" ก็ขึ้นชาร์ทที่อันดับ 1 ด้วยยอดการเปิดอากาศมากที่สุดในวิทยุอเมริกาในปี 1996 
ส่วนในอังกฤษได้ออกวางขายเพลงที่ไม่ได้ออกวางขายในอเมริกาอย่างเพลง "Open Arms" (เพลงเก่าของวง Journey) เข้าชาร์ทในอังกฤษที่อันดับ 4
Daydream ถูกเสนอชื่อชิงรางวัลแกรมมี่ 6 สาขา รวมถึงสาขา Album of the Year และ Best Pop Vocal Album แต่ไม่ได้รับรางวัลใด  ๆ

**รายชื่อเพลง**
 "Fantasy" (Mariah Carey, Chris Frantz, Tina Weymouth, Dave Hall, Adrian Belew, Steven Stanley) – 4:04 - "Underneath the Stars" (Carey, Walter Afanasieff) – 3:33 - "One Sweet Day" with Boyz II Men (Carey, Michael McCary, Nathan Morris, Wanya Morris, Shawn Stockman, Afanasieff) – 4:42 - "Open Arms" (S. Perry, J. Cain) – 3:30 - "Always Be My Baby" (Carey, Jermaine Dupri, Manuel Seal) – 4:18 - "I Am Free" (Carey, Afanasieff) – 3:09 - "When I Saw You" (Carey, Afanasieff) – 4:24 - "Long Ago" (Carey, Dupri) – 4:34 - "Melt Away" (Carey, Babyface) – 3:42 - "Forever" (Carey, Afanasieff) – 4:00 - "Daydream Interlude (Fantasy Sweet Dub mix)" (Carey, Frantz, Weymouth, Hall, Belew, Stanley) – 3:04 - "Looking In" (Carey, Afanasieff) – 3:35 

**เพลงพิเศษในเม็กซิโกและสเปน**
 El Amor Que Soñé (Open Arms In Spanish) (S. Perry, J. Cain, Manny Benito) 

**เพลงพิเศษในอังกฤษ**
 Fantasy (Feat. O.D.B.) 

**ชาร์ต**

**อ้างอิง**
หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2538
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:พระราชวังในจังหวัดเพชรบุรี

พระราชวัง
หมวดหมู่:พระราชวังแบ่งตามจังหวัด
หมวดหมู่:สถานที่ท่องเที่ยวในจังหวัดเพชรบุรี
หมวดหมู่:สิ่งก่อสร้างในจังหวัดเพชรบุรี
กูกูดอลส์

กูกูดอลล์ส (Goo Goo Dolls) เป็นวงดนตรีแนวอัลเทอร์เนทีฟร็อก จากเมืองบัฟฟาโล รัฐนิวยอร์ก สมาชิกปัจจุบันคือ Johnny Rzeznik (กีตาร์และร้อง) , Robby Takac (เบสและร้อง) และ Mike Malinin (กลอง) ผลงานที่เป็นที่รู้จักคือ เพลง Iris ซึ่งเป็นเพลงประกอบภาพยนตร์ City of Angels และอัลบั้ม Dizzy Up The Girl

**สมาชิก**
 Johnny Rzeznik – นักร้อง, กีตาร์ (ผู้ร่วมก่อตั้ง)- Robby Takac – นักร้อง, เบส (ผู้ร่วมก่อตั้ง)- Mike Malinin – กลอง, เครื่องให้จังหวะ (ถูกจ้างในปี 1995 และ ได้เป็นสมาชิกวงในปี 1998)
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2529
ป็อป

ดนตรีป็อป หรือ เพลงป็อป (pop music พอปมิวสิก) เป็นประเภทของเพลงสมัยนิยมที่เกิดขึ้นในสหรัฐอเมริกาและสหราชอาณาจักรในช่วงกลางทศวรรษที่ 1950 ทั้ง "popular music" และ "pop music" มักจะใช้สลับกัน แม้ว่าในอดีตจะอธิบายถึงเพลงสมัยนิยมรวมทั้งดนตรีหลายแนว  คำว่า "pop" กับ "rock" เคยมีความหมายเหมือนกันจนถึงปลายทศวรรษที่ 1960 ทั้งสองถูกจัดแยกให้มีความแตกต่างกันอย่างชัดเจน
แม้ว่าป็อปจะถูกมองว่าเป็นเพียงชาร์ตเพลง แต่ไม่ได้รวบยอดชาร์ตเพลงทั้งหมด ดนตรีป็อปมักจะผสมผสานยืมองค์ประกอบจากดนตรีแนวอื่น เช่น เออร์เบิน แดนซ์ ร็อก ละติน และคันทรี โดยมักจะเป็นองค์ประกอบหลักที่นิยามว่าเป็นดนตรีป็อป โดยทั่วไปรูปแบบพื้นฐานจะเป็นเพลงที่มีความยาวสั้นถึงปานกลาง (ใช้รูปแบบท่อนเวิร์ส-คอรัส) รวมทั้งการใช้ท่อนคอรัสซ้ำ ๆ ท่อนเมโลดี้ไพเราะ และท่อนฮุก

**อ้างอิง**

**แหล่งข้อมูลอื่น**
  The Consumption of Music and the Expression of Values: A Social Economic Explanation for the Advent of Pop Music, Wilfred Dolfsma, American Journal of Economics and Sociology, October 1999.
หมวดหมู่:ดนตรีป็อป
หมวดหมู่:แนวดนตรี
ไทฮ่างตง

ชาวไทฮ่างตง เป็นชาวไทกลุ่มหนึ่งที่ตั้งถิ่นฐานทางตอนเหนือของประเทศเวียดนาม มีประชากรประมาณ 11,000 คนประชากรกลุ่มนี้พูดภาษาไทฮ่างตง และยังนับถือลัทธิปู่เย่อพระยาแถน ความเชื่อผีสางนางไม้ และเคล็ดต่าง ๆ

**อ้างอิง**
  โยชัวโปรเจกต์ date=2007-10-24 
หมวดหมู่:ชาวไท
หมวดหมู่:กลุ่มชาติพันธุ์ในประเทศเวียดนาม
ดนตรีอิเล็กทรอนิกส์แดนซ์

ดนตรีอิเล็กทรอนิกส์แดนซ์ (electronic dance music) หรือเรียกว่า อีดีเอ็ม (EDM) ดนตรีคลับ (club music) ดนตรีแดนซ์ (dance music) เป็นดนตรีอิเล็กทรอนิกส์ที่เปิดในไนต์คลับ งานสังสรรค์เรฟและเทศกาล โดยทั่วไป EDM จะผลิตเพลงจากดีเจ ที่มีการใช้เครื่องดนตรีอิเล็กทรอนิกส์หรือซอฟต์แวร์ดนตรีในการทำเพลงโดยสร้างส่วนแทรกเรียกว่ามิกซ์เพลงแล้วก็ทำแทรกอื่นมาต่อ นอกจากนี้โปรดิวเซอร์เพลงมักจะเล่นคอนเสิร์ตที่มีการแสดงสดหรืองานเทศกาลที่มีการเซ็ตเครื่องดนตรีไว้ให้ ในสหราชอาณาจักรและในทวีปยุโรปจะเรียกว่า แดนซ์  
ในช่วงปลายทศวรรษที่ 1980 และต้นทศวรรษที่ 1990 มีการเกิดขึ้นของดนตรีเรฟ การกระจายคลื่นวิทยุและการเพิ่มความสนใจในวัฒนธรรมแดนซ์ EDM ได้อยู่ในกระแสหลักในยุโรป ในช่วงกลางถึงปลายยุค 1990 แม้จะมีความสำเร็จช่วงต้นในอเมริกา แต่วัฒนธรรมดนตรีแดนซ์ได้ถูกมองว่าไม่เป็นสากล สื่อทั่วไปส่วนทางกับเพลงกระแสหลักในช่วงเวลานนั้นด้วย โดย EDM มักจะมีความเกี่ยวข้องกับวัฒนธรรมยาเสพติด รัฐบาลแต่ละรัฐและเมืองต่าง ๆ ต้องประกาศออกกฎหมายเพื่อปราบปรามและลดจำนวนวัฒนธรรมเรฟลง
ในช่วงต้นทศวรรษที่ 2010  คำว่า "electronic dance music" และ "EDM" ได้มาเป็นจุดขายให้กับวงการเพลงอเมริกา สื่อมวลชนพยายามที่จะเปลี่ยนโฉมวัฒนธรรมเรฟของอเมริกาใหม่ ถึงอย่างไรก็ตามวงการเพลงพยายามใช้คำย่อ EDM มาเป็นจุดขาย ซึ่งรวมไปถึงดนตรีแดนซ์แนวย่อยด้วย ได้แก่ เฮาส์, เทคโน, แทรนซ์, ดรัมแอนด์เบส, ดั๊บสเตป, และแนวย่อยอื่น ๆ

**อ้างอิง**

**แหล่งข้อมูลอื่น**
  AllMusic.com
หมวดหมู่:ดนตรีอิเล็กทรอนิกส์
หมวดหมู่:ดนตรีอิเล็กทรอนิกส์แดนซ์
เอ7วี

เอ7วี  (A7V)  เอ7วี เป็นรถถังที่สร้างขึ้นในเยอรมันช่วงสงครามโลกครั้งที่ 1 ช่วงปี ค.ศ.  1918 มีการสั่งสร้างขึ้นมาประมาณ 100 คันหรืออาจจะน้อยกว่านั้น หนึ่งร้อยแชสซีได้รับคำสั่งในช่วงต้นปี 2460, 10 จะต้องเสร็จสิ้นในการต่อสู้กับยานเกราะหุ้มเกราะและที่เหลือเป็นcarriersberlandwagen ผู้ให้บริการขนส่งสินค้า หมายเลขที่ติดตั้งเกราะนั้นเพิ่มขึ้นเป็น 20 ต่อมาพวกมันถูกใช้งานตั้งแต่เดือนมีนาคมถึงตุลาคม 2461 และเป็นรถถังเดียวที่ผลิตโดยเยอรมนีในสงครามโลกครั้งที่หนึ่งเพื่อใช้ในการต่อสู้ 

**ประวัติ**
หลังจากการปรากฏตัวของรถถังอังกฤษคันแรกในแนวรบด้านตะวันตกในเดือนกันยายนปี 1916 กระทรวงสงครามของเยอรมันได้จัดตั้งคณะกรรมการภายใต้การอุปถัมภ์ของAllgemeines Kriegsdepartement, Abteilung 7 Verkehrswesen("General War Department, Section 7, Transportation"), เพื่อตรวจสอบการพัฒนารถถัง
โครงการออกแบบและสร้างรถถังเยอรมันคันแรกนั้นอยู่ภายใต้การดูแลของโจเซฟวอลเมอร์หนึ่งในนักออกแบบรถยนต์ชั้นแนวหน้าของเยอรมนี มันมีน้ำหนักประมาณ 30 ตันสามารถข้ามคูน้ำได้กว้างถึง 1.5 เมตรมีอาวุธยุทโธปกรณ์รวมทั้งปืนใหญ่ที่ด้านหน้าและด้านหลังรวมถึงปืนกลหลายกระบอกและความเร็วสูงสุดอย่างน้อย 12 กม. / ชม. เกียร์วิ่งนั้นมีพื้นฐานมาจากรถแทรกเตอร์ American Holtซึ่งคัดลอกมาจากตัวอย่างที่ยืมมาโดยกองทัพออสเตรีย หลังจากมีแผนเริ่มต้นร่วมกับกองทัพในเดือนธันวาคม พ.ศ. 2459 การออกแบบได้ขยายออกไปเป็นแชสซีสากลที่สามารถใช้เป็นฐานสำหรับทั้งรถถังและอาวุธÜberlandwagen ("ยานพาหนะทางบก")
ต้นแบบตัวแรกเสร็จสมบูรณ์โดยDaimler-Motoren-Gesellschaftที่ Berlin-Marienfelde และทดสอบเมื่อวันที่ 30 เมษายน ค.ศ. 1917 การจำลองไม้ของรุ่นสุดท้ายเสร็จในเดือนพฤษภาคมปี 1917 และแสดงใน Mainz พร้อมบัลลาสต์ 10 ตันเพื่อจำลองน้ำหนักของชุดเกราะ . ในระหว่างการออกแบบขั้นสุดท้ายปืนใหญ่หันหน้าไปทางด้านหลังจะถูกลบออกและจำนวนปืนกลเพิ่มขึ้นเป็นหก A7V ก่อนการผลิตครั้งแรกผลิตในเดือนกันยายน 2460 ตามด้วยรูปแบบการผลิตครั้งแรกในเดือนตุลาคม 2460 รถถังถูกมอบให้กับหน่วยจู่โจมรถถังที่ 1 และ 2 ก่อตั้งขึ้นเมื่อวันที่ 20 กันยายน 2460 แต่ละแห่งมีเจ้าหน้าที่ห้านายและทหาร 109 นาย 

**การตั้งชื่อ**
ชื่อของรถถังนั้นมาจากชื่อขององค์กรหลักAllgemeines Kriegsdepartement, Abteilung 7 (Verkehrswesen) (กรมสงครามทั่วไป, หมวด 7, การขนส่ง) ในเยอรมันรถถังนี้เรียกว่าSturmpanzerwagen (โดยประมาณ "รถหุ้มเกราะจู่โจม")

**อาวุธยุทธภัณฑ์**
A7V นั้นมีอาวุธปืนกลขนาด 7.92 มม. MG08 หกตัวและปืนใหญ่Maxim-Nordenfelt 5.7 ซม.ที่ด้านหน้า * ปืนใหญ่เหล่านี้บางส่วนเป็นปืนที่ผลิตจากอังกฤษและถูกยึดครองในช่วงแรกของสงครามในเบลเยียม คนอื่น ๆ ถูกจับในรัสเซียในปี 2461 และดูเหมือนว่าจะมีสำเนาของรัสเซีย     A7V บางตัวถูกสร้างด้วยปืนกลสองกระบอกหันไปข้างหน้าแทนที่จะเป็นปืน 57 มม. ส่วนใหญ่ถูกดัดแปลงให้มีขนาด 57 มม. ก่อนเข้ารับบริการ หมายเลข 501 เข้ามามีส่วนร่วมในการกระทำที่เซนต์เควนตินก่อนที่เธอจะพอดี 57 มม.

**รายละเอียด เอ7วี**
ประเทศผู้ผลิต เยอรมัน
*ปีที่ใช้งาน 1917
*เจ้าหน้าที่ 18 นาย
*หนัก 30,480 กิโลกรัม/ 30 ตัน
*ยาว 8 เมตร
*สูง 3.4 เมตร
*กว้าง 3.2 เมตร
*เกราะหนาที่สุด 30 มม./1.18 นิ้ว
*เครื่องยนต์ 2×เดมเลอร์-เบนซ์ ให้กำลัง 100 แรงม้า
*ความเร็ว 15 กิโลเมตร/ชั่วโมง
*รัศมีทำการ 60-70 กิโลเมตร/44 ไมล์
*อาวุธ 
**อาวุธหลัก ปืนใหญ่ขนาด 57 มม/2.24 นิ้ว
**อาวุธรอง ปืนกลขนาด 7.92 มม/0.31 นิ้ว 6 กระบอก

**อ้างอิง**
George Forty & Jack Livesey,the World Encyclopedia of Tanks,Anness,2006
อ
วาลา (มิดเดิลเอิร์ธ)

วาลาร์ (Valar) เป็นชื่อเรียกชนชั้นสูงในชนเผ่า ไอนัวร์ (Ainur) ในจินตนิยายของ เจ. อาร์. อาร์. โทลคีน  มีกล่าวถึงอยู่มากในตำนานเรื่องซิลมาริลลิออน ชนเผ่าไอนัวร์เป็นชนเผ่าที่ถือกำเนิดมาจากพระเจ้าสูงสุดในโลกอาร์ดา คือมหาเทพอิลูวาทาร์  เป็นพวกที่ช่วยมหาเทพสร้างพิภพต่างๆ และตระเตรียมสถานที่ให้พร้อมสำหรับเหล่าบุตรแห่งอิลูวาทาร์ กล่าวคือเป็นผู้ช่วยสร้างโลกอาร์ดานั่นเอง  ชาวมนุษย์มักเรียกเหล่าไอนัวร์ว่า "เทพ"
คำว่า "วาลาร์" เป็นคำภาษาเอลฟ์ หมายถึง "พลังอำนาจแห่งพิภพ" รูปคำ วาลาร์ (Valar) เป็นพหูพจน์ คำเอกพจน์คือ วาลา (Vala) 

**พระนามของปวงเทพ**
ต่อไปนี้เป็นพระนามของคณะเทพวาลาร์ซึ่งเป็นที่รู้จักกันในหมู่เอลฟ์และมนุษย์ สำหรับพระนามในภาษาอื่นอาจมีที่เรียกแตกต่างออกไป เช่นเทพีเอลเบเร็ธในภาษาซินดาริน (หมายถึงเทพีวาร์ดา) หรือเทพมาฮัลในภาษาคนแคระ (หมายถึงเทพอาวเล เทพผู้สร้างคนแคระ) เป็นต้น

**เทพวาลาร์**
 มานเว เทพแห่งนภา ผู้ครองห้วงหาวนภากาศ เป็นเทพบดีผู้เป็นใหญ่ ปกครองอาณาจักรอาร์ดาในพระนามของอิลูวาทาร์- อุลโม เทพแห่งสมุทร ผู้อารักขาสายน้ำทั้งหลาย- อาวเล เทพวิศวกรรม เทพผู้สร้าง เจ้าแห่งงานฝีมือ- โอโรเม เทพแห่งพงไพร - นาโม หรืออีกนามหนึ่งว่า มานดอส ตามชื่อที่พำนักของพระองค์ เป็นเทพแห่งความตายและความยุติธรรม หนึ่งในเทพเฟอันทูริผู้ครองจิตวิญญาณ- เอียร์โม หรืออีกนามหนึ่งว่า ลอริเอน ตามชื่อที่พำนักของพระองค์ เป็นเทพแห่งความฝัน หนึ่งในเทพเฟอันทูริผู้ครองจิตวิญญาณ- ทุลคัส เทพแห่งความแข็งแกร่งผู้มักสรวลเป็นนิจ

**เทพีวาลิแอร์**
 วาร์ดา เทพีแห่งดวงดาว ผู้อารักขาแสงสว่างทั้งปวง เป็นชายาของมานเว เป็นที่รักใคร่ของเหล่าเอลฟ์ มักเรียกขานนางว่า เอเลนทาริ หรือ เอลเบเร็ธ กิลโธนิเอล- ยาวันนา เทพีแห่งความอุดมสมบูรณ์ พระแม่เจ้าธรณี (แปลจาก เคเมนทาริ) ผู้อารักขาพฤกษ์พันธุ์และสรรพชีวิต เป็นชายาของเทพอาวเล- นิเอนนา เทพีแห่งความเมตตาและความเศร้าโศก เป็นภคินีของเทพเฟอันทูริทั้งสอง- เอสเต เทพีแห่งการผ่อนพัก เป็นชายาของเทพเอียร์โม- ไวเร เทพีแห่งการถักทอ เป็นชายาของเทพนาโม- วานา เทพีแห่งความเยาว์นิรันดร์ เป็นขนิษฐาของเทพียาวันนา และเป็นชายาของเทพโอโรเม- เนสซา เทพีแห่งความรื่นเริง เป็นชายาของเทพทุลคัส

**ดูเพิ่ม**
 วาลาเควนตา ตำนานว่าด้วยเทพวาลาร์
หมวดหมู่:สิ่งมีชีวิตในตำนานของโทลคีน
เบบีเฟส

เบบีเฟส หรือ เคนเนธ เบบีเฟส เอดมอนส์ (Kenneth Brian "Babyface" Edmonds) เกิดเมื่อวันที่ 10 เมษายน ค.ศ. 1959 เป็นนักร้อง นักแต่งเพลง โปรดิวเซอร์เพลงชาวอเมริกัน ประสบความสำเร็จในช่วงยุค 90

**ประวัติ**
เบบีเฟส ร่วมเปิดค่ายเพลงกับ Reid ในนาม LaFace Records มีศิลปินที่ได้รับความนิยมอย่าง โทนี แบรกซ์ตัน และ ทีแอลซี โดยโทนี แบรกซ์ตันได้รับรางวัลแกรมมี่สาขาศิลปินหน้าใหม่ยอดเยี่ยมในปี 1994
เขาได้เขียนเพลงและโปรดิวซ์เพลงที่ประสบความสำเร็จอย่างมากให้บอยซ์ ทู เม็นอย่างเพลง "End of the Road" และ "I'll Make Love To You" ที่ขึ้นอันดับ 1 บนบิลบอร์ดนาน 13 สัปดาห์และ 14 สัปดาห์ตามลำดับ และยังได้แต่งเพลงให้มาดอนน่าร้องในเพลง "Take a Bow" ขึ้นอันดับ 1 นาน 7 สัปดาห์ และได้ร่วมแต่งเพลงกับอีริค แคลปตัน เพลงรางวัลแกรมมี่เพลง "Change the World" 
เขายังได้เขียนเพลงและโปรดิวซ์เพลงให้ศิลปินชื่อดังอย่าง โทนี แบรกซ์ตัน, ไมเคิล แจ็กสัน, เจเน็ท แจ็คสัน‎, วิทนีย์ ฮูสตัน, ซิสโค, ดรู ฮิลล์, เซลีน ดิออน, แมรี เจ ไบลจ์, มารายห์ แครี, วาเนสซ่า วิลเลี่ยมส์, เอ็น โวค, อีริค แคลปตัน, มาดอนน่า, อารีธา แฟรงคลิน, เคน ฮิราอิ และยังได้รับรางวัลแกรมมี่ต่อเนื่องในช่วงปี 1995-1997

**ผลงานเพลง**

**สตูดิโออัลบั้ม**
 1986: Lovers - 1989: Tender Lover - 1991: A Closer Look - 1993: For the Cool in You - 1996: The Day - 1997: Babyface MTV Unplugged NYC (live) - 1998: Christmas with Babyface - 2001: Face2Face - 2004: A Love Story - 2005: Grown & Sexy- 2015: Return of the Tender Lover

**อัลบั้มร่วม**
 2014: Love, Marriage & Divorce (ร่วมกับ Toni Braxton)

**แหล่งข้อมูลอื่น**
  babyfacemusic.com
หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเคาเตอร์เทเนอร์
หมวดหมู่:บุคคลจากอินเดียแนโพลิส
ไอนัวร์

ไอนัวร์ (Ainur) เป็นคำภาษาเควนยาสำหรับเรียกเหล่าชนผู้ศักดิ์สิทธิ์ในจินตนิยายเรื่อง ซิลมาริลลิออน ของ เจ. อาร์. อาร์. โทลคีน ตามตำนานว่า พวกเขาถือกำเนิดจากมหาเทพอิลูวาทาร์ ซึ่งเป็นพระเจ้าสูงสุดผู้สร้างโลก เหล่าไอนัวร์ได้ช่วยอิลูวาทาร์สร้างโลก มีรายละเอียดแสดงอยู่ในตำนานไอนูลินดาเล (Ainulindale) ซึ่งหมายถึง มหาคีตาแห่งไอนัวร์
เมื่อสร้างโลกอาร์ดาเสร็จ เทพไอนัวร์จำนวนหนึ่งได้เดินทางเข้ามาในโลก เพื่อดูแลและจัดการสถานที่ให้พร้อมสำหรับเหล่าบุตรแห่งอิลูวาทาร์  เทพเหล่านี้มีพลังอำนาจไม่เท่ากัน  กลุ่มที่มีอำนาจมากเรียกว่า วาลาร์ กลุ่มที่มีอำนาจน้อยกว่า เรียกว่า ไมอาร์
คำว่า ไอนัวร์ (Ainur) เป็นรูปพหูพจน์  รูปเอกพจน์เรียกว่า ไอนู (Ainu)

**ดูเพิ่ม**
 วาลาร์ ไอนัวร์ชั้นสูง- ไมอาร์ ไอนัวร์ชั้นรอง
หมวดหมู่:สิ่งมีชีวิตในตำนานของโทลคีน
หมวดหมู่:ไอนัวร์
อารีทา แฟรงคลิน

อารีทา แฟรงคลิน (Aretha Franklin; 25 มีนาคม ค.ศ. 1942 - 16 สิงหาคม ค.ศ. 2018) เป็นนักร้องชาวอเมริกัน ร้องเพลงสไตล์โซล อาร์แอนด์บี และ กอสเปล เธอเกิดที่เมมฟิส รัฐเทนเนสซี แต่มาโตที่ ดีทรอยต์ รัฐมิชิแกน ประเทศสหรัฐอเมริกา เธอได้รับฉายาว่า ราชินีแห่งเพลงโซล หรือบางคนก็เรียกว่า เลดี้โซล เธอได้รับรางวัลแกรมมี่มาแล้ว 18 ครั้ง (11 ครั้งจากสาขา Best Female R&B Vocal Performance) อารีธามีเพลงอันดับ 1 บนบิลบอร์ดชาร์ท 2 เพลงคือ "Respect" และ  "I Knew You Were Waiting (For Me)" ที่ร่วมร้องกับจอร์จ ไมเคิล
แฟรงคลิน เสียชีวิตที่บ้านพักเมื่อ 16 สิงหาคม ค.ศ. 2018 ด้วยวัย 76 ปี สาเหตุการเสียชีวิต มีรายงานว่าจากโรคมะเร็งตับอ่อน

**อ้างอิง**
หมวดหมู่:นักร้องอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดแอริสตาเรเคิดส์
หมวดหมู่:ศิลปินสังกัดแอตแลนติกเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเมซโซ-โซปราโน
หมวดหมู่:บุคคลจากดีทรอยต์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:เสียชีวิตจากมะเร็งตับอ่อน
หมวดหมู่:ผู้ได้รับรางวัลตำนานแกรมมี
มีลิสมา

มีลิสมา (melisma) คือ การขับร้องโน้ตหลายตัวต่อเนื่องกันในพยางค์หนึ่ง ดนตรีที่ขับร้องเช่นนี้ ภาษาอังกฤษเรียก "เมลิสแมติก" (melismatic) ตรงกันข้ามกับ "ซิลแลบิก" (syllabic) ซึ่งแต่ละพยางค์จะร้องเป็นโน้ตเดียว

**ตัวอย่าง**
ทำนองแครอล (carol) ของฝรั่งเศสที่ชื่อ "กลอเรีย" (Gloria) ซึ่งเอ็ดเวิร์ด ชิปเพน บานส์ (Edward Shippen Barnes) เรียบเรียงขึ้นใน ค.ศ. 1937 และมักใช้ขับร้องเพลง "แองเจิลส์วีแฮฟเฮิร์ดออนฮาย" (Angels We Have Heard on High) นั้น เป็นหนึ่งในท่วงทำนองเพลงสวด (hymn) ของศาสนาคริสต์ที่มีมีลิสมาต่อเนื่องกันเป็นจำนวนมาก เช่น ในพยางค์ "ออ" ของคำว่า "กลอเรีย" พยางค์เดียวนั้นมีโน้ตถึง 16 โน้ตต่างกัน
ส่วนในเพลง "ดิงดองเมร์ริลีออนฮาย" (Ding Dong Merrily on High) ที่จอร์จ แรตคลิฟฟ์ วูดเวิร์ด (George Ratcliffe Woodward) เรียบเรียงขึ้นนั้น พยางค์ "ออ" ของคำว่า "กลอเรีย" มีมีลิสมาถึง 31 โน้ต
เพลง "มีไซอาห์" (Messiah) ของจอร์จ ฟริดริก แฮนเดิล (George Frideric Handel) ก็ใช้เป็นตัวอย่างของท่วงทำนองที่มีมีลิสมาจำนวนมากได้ เช่น ในท่อนดังต่อไปนี้ จะเห็นว่า พยางค์ "บอร์น" (born) มีมีลิสมาถึง 57 โน้ต
577px
หมวดหมู่:คำศัพท์ดนตรี
หมวดหมู่:เทคนิคทางดนตรี
กอสเปล

:: สำหรับคัมภีร์ในคริสต์ศาสนา ดู พระวรสาร
กอสเปล (Gospel music) คือแนวเพลงที่เน้นเสียงร้องเป็นหลัก กอสเปลจะมีลักษณะการร้องประสานเสียง การร้องเฉลิมฉลอง และใส่ความเชื่อทางศาสนาในเนื้อร้อง โดยกอสเปลเป็นรากฐานให้กับดนตรีหลายแนว เช่น ดู-ว็อป, คันทรี, ริทึมแอนด์บลูส์, โซล และร็อกแอนด์โรล
กอสเปลเชื่อว่ามีที่มาจากโบสถ์ชาวแอฟริกัน-อเมริกัน ตอนต้นศตวรรษที่ 20 นักร้องชื่อดังแนวกอสเปล Sister Rosetta Tharpe มีเพลงขึ้นในชาร์ทในปี 1938 ทุกวันนี้กอสเปลได้แตกแยกย่อยเป็นหลาย ๆ แนว ปลายยุค 70 Contemporary Christian Music คือเพลงซอฟต์ร็อกประเภทหนึ่งได้เข้าสู่ดนตรีกระแสหลัก จนมาถึงยุค 80 และ 90 เพลง Contemporary Christian Music ก็ยังอยู่ได้รับความนิยม เพียงแต่มีเนื้อหาเกี่ยวกับศาสนา

**แนวเพลงย่อยของกอสเปล**
 Urban contemporary gospel- Christian country music- Southern gospel- Progressive Southern gospel

**เพลงป็อปที่มีการร้องประสานเสียงแบบกอสเปล**
 "Tender" โดย เบลอ- "Under the Bridge" โดย เรด ฮ็อท ชิลี เป็ปเปอร์ส- "All These Things That I've Done" โดย เดอะ คิลเล่อร์ส- "Cry Me A River" โดย จัสติน ทิมเบอร์เลค- "I Want to Know What Love Is" โดย ฟอเรนจ์เนอร์- "Will You Be There" โดย ไมเคิล แจ็คสัน- "Purple Rain" โดย พรินส์- "Like a Prayer" โดย มาดอนน่า- "Somebody to Love" โดย ควีน- "River of Dreams" โดย บิลลี โจเอล- "Make Me Wanna Pray" โดย คริสติน่า อากีเลร่า- "Fly Like A Bird" โดย มารายห์ แครี่- "Wanna be Happy" โดย เคิร์ก แฟรงคลิน

**อ้างอิง**
  AllMusic:Gospelfix-attempted=yes 
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
ประโยค (ภาษา)

ประโยค หมายถึงหน่วยหนึ่งของภาษา ที่มีความสมบูรณ์โดยเป็นการแทนความหมายของสภาพ จะประกอบด้วยสองส่วนเป็นอย่างน้อย คือภาคประธานและภาคแสดง การประกอบจะประกอบคำซึ่งมีสองคำหลักทำหน้าที่เป็นคำนามในภาคประธาน และคำกริยาในภาคแสดง โดยมากจะยึดหลักที่ว่า ประโยคสมบูรณ์ จะต้องประกอบด้วยกริยาแท้อย่างน้อยหนึ่งตัว เช่น ฝนตกหนัก ฉันไปทำงาน เป็นต้น 

**ประเภทของประโยค**

**ประโยคเพื่อการสื่อสาร**
 ประโยคบอกเล่า เป็นประโยคที่ใช้บรรยาย ให้ผู้อื่นเข้าใจในสารโดยไม่มีจุดประสงค์อื่น เช่น ดวงอาทิตย์มักขึ้นทางทิศตะวันออก หรือ English is fun.- ประโยคคำถาม เป็นประโยคที่ให้ผู้รับสาร ส่งสารตอบกลับมาอันเกี่ยวเนื่องกับประโยค โดยการตั้งคำถาม มักประกอบด้วย ปุจจฉาสรรพนาม หรือ การใช้ Question Tag เช่น ใครเป็นผู้ประดิษฐ์หลอดไฟ หรือ Is today very hot? Today is very hot, isn't it?- ประโยคปฏิเสธ อาจนับเป็นประโยคบอกเล่าชนิดหนึ่ง โดยผู้ส่งสารมักจะเน้นในการปฏิเสธมากกว่า โดยเติมคำว่า ไม่ เช่น วิกิพีเดียไม่ ต้องการการก่อกวน หรือ You cannot blank an article without a discussion.เป็นต้น- ประโยคขอร้อง เป็นประโยคที่ต้องการให้ผู้รับสาร เต็มใจทำตาม มักมีการเติมคำขอร้อง เช่น กรุณารักษามารยาทในหน้าพูดคุย หรือ Please donate! เป็นต้น (ประโยคขอร้อง อาจเรียกได้อีกว่า ประโยคชักชวน)- ประโยคคำสั่ง เป็นประโยคที่ต้องการสื่อให้ผู้รับสาร ทำตาม (โดยไม่เน้นถึงความคิดของผู้รับสาร) เช่น นั่งลงเดี๋ยวนี้! Go away!- ประโยคอุทาน เป็นประโยคที่มีจุดประสงค์พิเศษเหนือกว่าประโยคบอกเล่าโดยต้องการให้ผู้รับสารเข้าใจถึง อารมณ์ของประโยคด้วย หรือแสดงอารมณ์ ความรู้สึกโดยตรง เช่น อากาศช่างร้อนเสียนี่กระไร How hot it is!

**ใช้รูปแบบการสร้างประโยคเป็นเกณฑ์**
 ประโยคความเดียว (เอกรรถประโยค) หมายถึง ประโยคที่มีภาคประธานและภาคแสดงเพียงอย่างละหนึ่งอัน ไม่สามารถแยกออกเป็นสองประโยคย่อยได้ เช่น วิกิพีเดียเป็นสารานุกรมเสรี, ฝนตกบางพื้นที่, ไฟดับเร็ว, น้ำไหลริน- ประโยคความรวม (อเนกรรถประโยค) หมายถึง ประโยคที่ประกอบด้วยประโยคความเดียวตั้งแต่สองประโยคขึ้นไป โดยมีสันธานเป็นตัวเชื่อม เช่น ถึงเขาจะมีอิทธิพลมาก แต่ผมก็ไม่กลัว, ตำรวจและทหารช่วยกันจับผู้ก่อการร้ายที่ชายแดน- ประโยคความซ้อน (สังกรประโยค) หมายถึง ประโยคที่ประกอบตั้งแต่สองประโยคย่อยขึ้นไป ซึ่งประโยคหนึ่งทำหน้าที่ขยายประโยคหนึ่ง ทำให้มีลำดับความสำคัญ (priority) ไม่เท่ากัน เช่น คนร้ายที่ฉกทองเมื่อวานนี้โดนจับไปแล้ว, เธออดอาหารเพื่อลดความอ้วน
ประโยคความซ้อนแบ่งออกเป็น 3 ชนิด
# นามานุประโยค
# คุณานุประโยค
# วิเศษณานุประโยค

**ใช้รูปแบบการเรียงคำในประโยคเป็นเกณฑ์**
โดยพิจาณา ณ ประโยคความเดียว หรือประโยคย่อยใด ๆ จะเห็นว่ามีรูปแบบการเรียงคำให้เป็นประโยค แตกต่างกันดังนี้- ประโยคกรรตุ เป็นประโยคที่มีประธานขึ้นก่อน เช่น รถวิ่งเข้าชนเสาไฟฟ้า- ประโยคกรรม หรือ กรรมการก เป็นประโยคที่มีกรรมขึ้นก่อน เช่น เสาไฟฟ้าโค่นรถวิ่งเข้าชน- ประโยคกริยา เป็นประโยคที่มีกริยาขึ้นก่อน เช่น มีกระท่อมหลังหนึ่งอยู่ในป่าใหญ่- ประโยคการิต เป็นประโยคที่มีกรรมรับ กรรมรอง เช่น แม่ใช้ให้นิดไปซื้อของ

**คำบอกท่าทางของแต่ละประโยค**
มักจะเป็นคำลงท้าย เช่น ล่ะ นะ สิ ตัวอย่างประโยค เช่น- คุณอยู่กับผมนะ-  คุณไปไหนมาล่ะ - หนูไม่ชอบอะไรล่ะ- เรียกเขามาหน่อยสิ

**การใช้คำในประโยคให้ถูกเหตุการณ์ (บุคคล)**
ในการใช้ประโยคต้องใช้คำให้ถูกและเหมาะสมต่อบุคคล เช่น (ยกตัวอย่างที่ผิด)- คุณครูสมชายครับ อาจารย์ใหญ่ให้ตามครูไปพบท่านเดี๋ยวนี้เลยครับ
คำที่เป็นตัวหนา ที่ถูกต้องต้องเป็น เรียนเชิญคุณครู จะได้ความใหม่ว่า "คุณครูสมชายครับ อาจารย์ใหญ่ให้เรียนเชิญคุณครูไปพบท่านเดี๋ยวนี้เลยครับ"
หมวดหมู่:ภาษาศาสตร์
ยามาโตะ อุนยู

ยามาโตะ อุนยู (ヤマト運輸株式会社 Yamato Un'yu Kabushiki-gaisha; Yamato Transport Co., Ltd.) เป็นบริษัทเกี่ยวกับบริการโลจิสติกส์จากบ้านสู่บ้านที่ใหญ่ที่สุดในประเทศญี่ปุ่นด้วยส่วนแบ่งตลาด 41%  บริษัทนี้ดูแลกิจการโดย Yamato Holdings Co., Ltd. (Yamato Hōrudingusu Kabushiki-gaisha) อีกต่อหนึ่ง ซึ่งสำนักงานใหญ่ตั้งอยู่ในเขตกินซา เมืองโตเกียว
โลโก้ของบริษัทเป็นรูปวงรีสีเหลือง มีรูปแม่แมวสีดำกำลังคาบลูกแมว สื่อให้เห็นถึงคำมั่นสัญญาของบริษัทว่า พวกเขาจะดูแลสินค้าหรือพัสดุ เสมือนคนในครอบครัวของพวกเขาเอง โลโก้นี้พบเห็นได้ทั่วไปและเป็นที่คุ้นเคยในญี่ปุ่น โดยปรากฏทั้งในภาพยนตร์ ละครโทรทัศน์ และหนังสือการ์ตูน

**เชิงอรรถ**

**อ้างอิง**

**แหล่งข้อมูลอื่น**
  Yamato Transport -  Yamato Holdings -  รายงานภาวะเศรษฐกิจญี่ปุ่น ประจำสัปดาห์ที่ 24-28 เมษายน 2549
หมวดหมู่:บริษัทของญี่ปุ่น
หมวดหมู่:ธุรกิจขนส่งและโลจิสติกส์
หมวดหมู่:บริษัทที่ก่อตั้งในปี พ.ศ. 2548
หมวดหมู่:บริษัทจดทะเบียนในตลาดหลักทรัพย์โตเกียว
ทศศีล

ศีล 10 หรือ ทศศีล สำหรับสามเณร แต่ผู้ใดศรัทธาจะรักษาก็ได้ หัวข้อเหมือนศีล 8 แต่แยกข้อ 7 เป็น 2 ข้อ  เลื่อนข้อ 8 เป็น 9 และเติมข้อ 10 คือ

**ศีล 10 ข้อ**
# เว้นจากทำลายชีวิต
# เว้นจากถือเอาของที่เขามิได้ให้
# เว้นจากประพฤติผิดพรหมจรรย์ คือเว้นจากร่วมประเวณี
# เว้นจากพูดเท็จ
# เว้นจากของเมา คือ สุราเมรัยอันเป็นที่ตั้งแห่งความประมาท
# เว้นจากบริโภคอาหารในเวลาวิกาล คือเวลาตั้งแต่เลยเที่ยงขึ้นไปจนถึงขึ้นเช้าวันใหม่
# เว้นจากฟ้อนรำ ขับร้อง ฯลฯ
# เว้นจากการทัดทรงดอกไม้ ฯลฯ
# เว้นจากที่นอนอันสูงใหญ่ ฯลฯ
# เว้นจากการรับทองและเงิน

ศีล 10 นี้ ประกอบด้วยศีล 5 ข้อแรกเป็นของฆราวาส   สำหรับผู้ครองเรือน ส่วนศีล 10 เป็นข้อปฏิบัติของสามเณร สามเณรี และสิกขมานา (ผู้ที่ขอบวชเป็นภิกษุณี ซึ่งต้องบวชเป็นสามเณรี และไม่ผิดศีลข้อ 1 2 3 4 5 6 เป็นเวลาถึง 2 ปีโดยไม่ขาดศีลทั้ง 6 ข้อโดยไม่ขาดเลย แต่ข้อ 7 8 9 10 ขาดได้บ้าง) รวมทั้งเป็นข้อปฏิบัติของ สมณะนักบวชนอกพระศาสนา (หนึ่งในเทวทูต 4) ก็ถือศีล 10 มาก่อน เป็นศีลขั้นต่ำของพระอรหันต์ เพราะพระอรหันต์ทั้งหลายมีปกติไม่ผิดศีลข้อ 1 ถึงข้อ 9 ตลอดชีวิต และมีปกติรักษาศีลข้อ 10 เป็นธรรมชาติ

**อ้างอิง**
หมวดหมู่:ศีล
ศีล 227

พระวินัย 227 ข้อ ของพระ เป็นข้อห้ามของพระภิกษุสงฆ์เถรวาทตามพระวินัยบัญญัติ จัดอยู่ในส่วนอาทิพรหมจาริยกาสิกขา พระวินัย 227 บทในพระปาฏิโมกข์ ที่พระพุทธเจ้าทรงวางข้อกำหนดไม่พึงละเมิดไว้เพื่อความเป็นระเบียบเรียบร้อยของคณะสงฆ์ และเพื่อเป็นข้อปฏิบัติพื้นฐานอันเอื้อเฟื้อต่อการประพฤติพรหมจรรย์ของพระภิกษุสงฆ์ มีโทษในการล่วงละเมิดร้ายแรงที่สุดถึงปาราชิก หรือขาดจากความเป็นพระสงฆ์
พระวินัย 227 ข้อนั้น ไม่ใช่ศีลแต่เรียกว่า พระวินัย ผู้ทำผิดศีลเรียกว่า ล่วงพระวินัย เป็น อาบัติ ระดับชั้นต่าง ๆ ตามความหนักเบา สามารถแบ่งระดับอาบัติออกได้เป็นลำดับขั้น ตั้งแต่ขั้นรุนแรงจนกระทั่งเบาที่สุด ในอาบัติระดับเบาจะต้องมีการเผยความผิด อาบัติระดับเบาเช่น ปาจิตตีย์ สามารถแก้ได้โดยกล่าวแสดงความผิดของตนกับพระภิกษุรูปอื่นเพื่อเป็นการแสดงถึงความสำนึกผิดและเพื่อจะตั้งใจประพฤติตนใหม่ หรือที่เรียกว่า การแสดงอาบัติ แต่ถ้าถึงขั้นปาราชิกย่อมขาดจากความเป็นพระ และไม่สามารถบวชเป็นพระสงฆ์ได้อีก ซึ่งพระวินัย ไม่ใช่ศีล แต่เป็นเสมือนกฎของพระภิกษุ แต่หากจะกล่าวถึงศีลพระนั้น มีเพียง 43 ข้อ คือ จุลศีล มัชฌิมศีล มหาศีล  จึงจะเป็นศีลพระที่แท้จริงตามพุทธบัญญัติ

**พระวินัย 227**

** ดูเพิ่ม**
 พระวินัยปิฎก- อาทิพรหมจาริยกาสิกขา คำเรียกศีล 227 ในฐานะเป็นสิกขาบทในพระปาติโมกข์

**อ้างอิง**

**แหล่งข้อมูลอื่น**
หมวดหมู่:ศีล
ศีรษะล้าน

ศีรษะล้าน (baldness) บ่งบอกถึงการขาดเส้นผมบาง ผมร่วง ส่วนหรือทั้งหมด ศีรษะล้านเป็นส่วนหนึ่งของหัวข้อ "การบางของเส้นผม" ที่กว้างกว่า ระดับและรูปแบบของศีรษะล้านสามารถแตกต่างกันได้มาก แต่สาเหตุทั่วไปที่พบมากที่สุด คือ ศีรษะล้านแบบชายและหญิง หรือรู้จักกันในชื่อ ศีรษะล้านแบบพันธุกรรม (Androgenetic alopecia), ศีรษะล้านในชาย (alopecia androgenetica) หรือหัวล้านเหตุรังแค (alopecia seborrheica) ซึ่งเป็นคำแทนที่ส่วนมากใช้ในทวีปยุโรป 

**สาเหตุที่ทำให้เกิดหัวล้าน**
มีหลายประการ ได้แก่- พันธุกรรม- การดูแลไม่ถูกต้อง- การเปลี่ยนแปลงของฮอร์โมน- โรคบางชนิด- ผมร่วงจากการทานยาบางชนิด หรือการฉายรังสี- การลดน้ำหนักผิดวิธี- ความเครียด

**อ้างอิง**
 ผมร่วง สาเหตุ วิธีแก้ (alopecia) date=2022-01-17 - สาเหตุของหัวล้านและวิธีการรักษา date=2013-12-23 
หมวดหมู่:รูปลักษณ์ของมนุษย์
หมวดหมู่:โรคผิวหนัง
ปาราชิก

ปาราชิก คือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติปาราชิก
คำศัพท์ว่า ปาราชิกนั้น แปลว่า ยังผู้ต้องพ่าย หมายถึง ผู้ต้องพ่ายแพ้ในตัวเองที่ไม่สามารถปฏิบัติในพระวินัยที่พระพุทธเจ้าประทานไว้ให้ได้
ปาราชิก มี 4 ข้อ อยู่ใน ศีล 227 ได้แก่
#  เสพเมถุน แม้กับสัตว์เดรัจฉาน (ร่วมสัมพันธ์ทางเพศกับมนุษย์ หรืออมนุษย์ หรือสัตว์เดรัจฉาน แม้แต่ซากศพก็ไม่ละเว้น)
#  ถือเอาทรัพย์ที่เจ้าของไม่ได้ให้ มาเป็นของตน จากบ้านก็ดี จากป่าก็ดี (ขโมย) ได้ราคา 5 มาสก (5 มาสกเท่ากับ 1 บาท)
#  จงใจพรากกายมนุษย์จากชีวิต (ฆ่าคน) แสวงหาและใช้เครื่องมือกระทำเอง หรือจ้างวานฆ่าคน หรือพูดพรรณนาคุณแห่งความตายให้คนนั้น ๆ ยินดีที่จะตาย (โดยมีเจตนาหวังให้ตาย) ไม่เว้นแม้แต่การทำแท้งเด็กในครรภ์
#  ไม่รู้เฉพาะ แต่กล่าวอวดอุตริมนุสธรรม อันเป็นความเห็นอย่างประเสริฐ อย่างสามารถ น้อมเข้าในตัวเองว่า เรารู้อย่างนี้ เราเห็นอย่างนี้ (ไม่รู้เฉพาะ แต่กล่าวอวดความสามารถของตัวเอง) ยกเว้นเข้าใจตัวเองผิด
อาบัติปาราชิกทั้ง 4 นี้เป็นอาบัติหนักที่เรียกว่า อเตกิจฉา คือแก้ไขไม่ได้เลย

**โทษของอาบัติปาราชิก**
พระภิกษุต้องอาบัติปาราชิกสี่ข้อใดข้อหนึ่ง แม้จะไม่กล่าวลาสิกขาบท ก็ถือว่าขาดจากความเป็นพระภิกษุทันที เมื่อความผิดสำเร็จ เมื่อขาดจากความเป็นพระแล้ว ก็ถือว่าไม่ใช่พระภิกษุอีกต่อไป ไม่สามารถอยู่ร่วมกับภิกษุอื่นหรือคณะหมู่สงฆ์ได้เลย ต้องลาสิกขาบทออกจากเป็นพระภิกษุทันที มิฉะนั้นจะกลายเป็นพวกอลัชชี (แปลว่า ผู้ไม่ละอาย) นอกจากนั้นจะไม่สามารถกลับเข้ามาบวชใหม่ได้เลยตลอดชีวิต แม้จะบวชเข้ามาได้ก็ไม่ใช่พระภิกษุที่ถูกต้องตามพระธรรมวินัย 

**อกรณียกิจ 4**
นอกจากอาบัติปาราชิกทั้ง 4 ที่มีอยู่ในพระวินัยนี้แล้ว ยังมีคำสอนต้องห้ามสำหรับพระภิกษุที่เหมือนกับอาบัติปาราชิกซึ่งก็คือ อกรณียกิจ 4 คือกิจที่สมณะไม่ควรทำซึ่งอยู่ในส่วนของคำสอนอนุศาสน์ 8 ประการ ภิกษุผู้เป็นอุปัชฌาย์จะต้องมีหน้าที่บอกอกรณียกิจ 4 ประการแก่กุลบุตรผุ้ที่กำลังจะเข้ามาบวชเป็นพระภิกษุใหม่ทันที เพราะมันล่อแหลมทำให้ต้องอาบัติง่ายๆจนขาดจากความเป็นพระภิกษุทันที และนอกจากนี้ยังเป็นสิ่งที่คอยระลึกเตือนใจภิกษุเก่าผู้บวชมาก่อนว่าสิ่งนั้นทั้งสี่ข้อไม่ควรทำ

**อ้างอิง**
 พระไตรปิฎกภาษาไทย ฉบับหลวง เล่ม 1 ข้อที่ 10-300-  ปาราชิก 4
หมวดหมู่:พระวินัยบัญญัติ
หมวดหมู่:คำศัพท์ศาสนาพุทธ
ศาสดา

ศาสดา คือผู้ก่อตั้งศาสนา หรือผู้คิดค้น ริเริ่มในการนำคำสอนไปเผยแผ่ เช่น พระพุทธศาสนามีพระพุทธเจ้าเป็นศาสดา ศาสนายูดาห์มีโมเสสเป็นศาสดา เป็นต้น

**ศาสนาเดิมของศาสดา**
 โมเสส เคยนับถือศาสนาอียิปต์โบราณ ต่อมาเปลี่ยนมานับถือศาสนายูดาห์เมื่อพบพระยาห์เวห์ที่เขาไซนาย- พระโคตมพุทธเจ้า เคยนับถือศาสนาพราหมณ์ เมื่อตรัสรู้ขณะพระชนมายุ 35 พรรษาได้ทรงประกาศศาสนาพุทธจนปรินิพพาน- พระเยซู นับถือศาสนายูดาห์ตลอดพระชนม์ชีพ หลังจากการตรึงพระเยซูที่กางเขน สาวกของพระองค์ได้แยกออกไปเป็นศาสนาคริสต์ในปัจจุบัน- คุรุนานัก เคยนับถือศาสนาฮินดูแต่อยู่ในสังคมของชาวมุสลิม- มุฮัมมัด เคยนับถือศาสนาเก่าแก่ของอาหรับที่เรียกว่า "ฮานีฟียะฮ์" คล้าย ๆ กับศาสนาของอิบรอฮีมและอิชมาเอล เปลี่ยนศาสนาเมื่อเริ่มประกาศธรรมเมื่ออายุ 40 ปี- พระบะฮาอุลลอฮ์ห์เคยเป็นมุสลิมแต่กลับเป็นบาฮา

**รายนามศาสดา**

**อ้างอิง**

**บรรณานุกรม**
 isbn = 0-664-21846-6- s2cid = 162929573- isbn= 978-0-567-38988-6- df=dmy-all- url=https://books.google.com/books?id=VtAmmwapfVAC&q=Biblical+peoples+and+ethnicity:+an+archaeological- edition = Seventh- df=dmy-all- isbn = 978-81-208-1817-0- Cite book |last=Zimmer |first=Heinrich |title=Philosophies Of India |date=1953 |orig-year=April 1952 |editor-first=Joseph |editor-last=Campbell |publisher=Routledge & Kegan Paul |location=London |url=https://archive.org/details/Philosophy.of.India.by.Heinrich.Zimmer |isbn=978-81-208-0739-6 |df=dmy-all

หมวดหมู่:ประวัติศาสตร์ศาสนา
หมวดหมู่:รายชื่อเกี่ยวกับศาสนา
เก็น เจ้าหนูสู้ชีวิต

เก็น เจ้าหนูสู้ชีวิต (Hadashi no Gen) (Barefoot Gen) เป็นการ์ตูนญี่ปุ่นแต่งโดยเคอิจิ นาคาซาวา โดยออกตีพิมพ์ครั้งแรกในนิตยสาร Shukan Shonen Jampu เมื่อปี พ.ศ. 2515 (ค.ศ. 1972) โดยเป็นเรื่องราวของเด็กชาย "เก็น" ผู้อยู่ในเหตุการณ์อเมริกาทิ้งระเบิดปรมาณูที่เมืองฮิโรชิมา
ในประเทศไทย "เก็น เจ้าหนูสู้ชีวิต" แปลโดย ฉัตรนคร องคสิงห์, วรจรัส มัญชุนากร และตีพิมพ์โดย สำนักพิมพ์มติชน ปี พ.ศ. 2549 มีทั้งหมด 10 เล่ม
หมวดหมู่:การ์ตูนญี่ปุ่น
หมวดหมู่:ข้อโต้เถียงในการ์ตูนญี่ปุ่น
สวนสัตว์เทศบาลนครนครปฐม

สวนสัตว์เทศบาลนครนครปฐม เป็นสวนสัตว์ขนาดเล็กที่เข้าชมฟรี ในความรับผิดชอบของเทศบาลนครนครปฐม ตั้งอยู่ใกล้กับสนามกีฬาจังหวัดนครปฐมอยู่ในบริเวณพระราชวังสนามจันทร์ มีสัตว์ป่าสัตว์ปีก มี อย่าง เช่น เสือปลา ลิง จระเข้ กวางป่า กวาง หมี กวางดาว ไก่ นกเงือกกรามช้าง เป็นต้น 
ทเศบาลนครปฐม
หมวดหมู่:สถานที่ท่องเที่ยวในจังหวัดนครปฐม
เกมคณิตศาสตร์

ไฟล์:Tangram-man.svg|thumb|แทนแกรม เกมคณิตศาสตร์เกมหนึ่ง ที่เล่นโดยการนำรูปเหลี่ยมมาต่อเป็นรูปร่าง
เกมคณิตศาสตร์ คือเกมที่สามารถใช้เทคนิคทางคณิตศาสตร์ในการเล่น

**ตัวอย่างเกมคณิตศาสตร์**
 เกม 24- เกมต่อจุดสี่เหลี่ยมจัตุรัส- ปัญหาควีนแปดตัว- เกมสี่สี่ตัว- ปัญหาทางเดินม้าหมากรุก- เฮกซ์- ปัญหา มอนตี ฮอลล์- นิม- เพนโทมิโน- ลูกบาศก์ของรูบิก- สะพานทั้งเจ็ดแห่งเมืองโคนิกส์เบิร์ก- ซิม- ลูกบาศก์โซมา- เกมแตกหน่อ- ซูโดะกุ- แทนแกรม- หอคอยแห่งฮานอย- ปัญหากระท่อมสามหลัง- ชอมป์- เกม L
เกม 24

เกม 24 เป็นเกมคณิตศาสตร์ชนิดหนึ่ง ผู้เล่นจะได้รับเลขโดด 4 จำนวน ซึ่งมีค่าตั้งแต่ 0 ถึง 9 และใช้การดำเนินการทางคณิตศาสตร์ (บวก, ลบ, คูณ หรือหาร) เพื่อให้ได้ค่าเป็น 24 เช่น  1.3.5.7 สามารถทำได้ดังนี้  (7-3=4)(5+1=6)(6×4=24) หรือ 5.5.5.5(5×5=25)(5÷5=1)(25-1=24) โดยใช้เลขโดดได้ตัวละ 1 ครั้งเท่านั้น
นอกจากนี้ ในระดับที่สูงขึ้น อาจใช้ความรู้เรื่องเลขยกกำลัง การถอดค่าราก แฟคทอเรียล ฯลฯ เข้ามาช่วยในการหาคำตอบ
หมวดหมู่:เกมคณิตศาสตร์
เกมต่อจุด

เกมต่อจุดบนกระดานขนาด 2×2
เกมต่อจุด เป็นเกมคณิตศาสตร์ชนิดหนึ่ง สำหรับแข่งขันระหว่างผู้เล่น 2 คน โดยจะมีจุดอยู่จำนวนหนึ่งบนกระดาน ผู้เล่นจะผลัดกันต่อจุดที่อยู่ติดกันในแนวตั้งหรือแนวนอน ผู้ที่ต่อจุดให้เกิดสี่เหลี่ยมจัตุรัสได้มากที่สุดจะเป็นผู้ชนะ
ต
หมวดหมู่:เกมกลยุทธ์นามธรรม
เกมสี่สี่ตัว

เกม สี่สี่ตัว เป็นเกมคณิตศาสตร์ชนิดหนึ่ง ผู้เล่นจะต้องนำเลขสี่จำนวนสี่ตัว มาดำเนินการใดๆทางคณิตศาสตร์ เพื่อให้เกิดเป็นจำนวนเต็มบวกต่างๆ

**ตัวอย่างวิธีการสร้างตั้งแต่ 0 ถึง 32**
0    4 ÷ 4 × 4 − 4     44 − 44
1    4 ÷ 4 + 4 − 4     44 ÷ 44
2    4 −(4 + 4)÷ 4    (44 + 4) ÷ 4!
3   (4 × 4 − 4)÷ 4    (4 + 4 + 4) ÷ 4
4    4 + 4 ×(4 − 4)   −44 + 4! + 4!
5   (4 × 4 + 4)÷ 4    (44 − 4!) ÷ 4
6   (4 + 4)÷ 4 + 4     4.4 + 4  ×.4
7    4 + 4 − 4 ÷ 4     44 ÷ 4  − 4
8    4 ÷ 4 × 4 + 4     4.4 − .4  + 4
9    4 ÷ 4 + 4 + 4     44 ÷ 4  − √4
10    4 ÷√4 + 4 ×√4    (44 − 4) ÷ 4
11   (4!×√4 − 4)÷ 4    √4 × (4! − √4) ÷ 4
12    4 ×(4 − 4 ÷ 4)   (44 + 4) ÷ 4
13   (4!×√4 + 4)÷ 4    (4 − .4) ÷ .4 + 4
14    4 × 4 − 4 ÷√4     4 × (√4 + √4) − √4
15    4 × 4 − 4 ÷ 4     44 ÷ 4  + 4
16    4 × 4 + 4 − 4    (44 − 4) ×.4
17    4 × 4 + 4 ÷ 4    (44 + 4!)÷ 4
18    4 × 4 + 4 −√4    (44 ÷ √4) − 4
19    4!−(4 + 4 ÷ 4)   (4 + 4 − .4) ÷ .4 
20    4 ×(4 ÷ 4 + 4)   (44 − 4) ÷ √4
21    4!− 4 + 4 ÷ 4    (44 − √4) ÷ √4
22    4!÷ 4 + 4 × 4     44 ÷ (4 − √4)
23    4!+ 4 ÷ 4 −√4    (44 + √4) ÷ √4
24    4 × 4 + 4 + 4    (44 + 4) ÷ √4
25    4!− 4 ÷ 4 +√4    (4 + 4 + √4) ÷ .4
26    4!+ √4 + 4 - 4
27    4!+ √4 + (4 ÷ 4)
28    (4 + 4)×4 − 4   4!+ 4 + 4 - 4
29    4!+ 4 + (4 ÷ 4)
30    4!+ 4 + 4 - √4
31    4!+ (4!+4)÷4.
32    4 x 4 + 4 x 4
หมวดหมู่:เกมคณิตศาสตร์
เอ1อี1 อินดิเพนเด็นท์

right
เอ1อี1 อินดิเพนเด็นท์  (Vickers A1E1 Independent)  เอ1อี1 เป็นรถถังที่สร้างขึ้นในสหราชอาณาจักร โดยบริษัทวิคเกอร์ รุ่นต้นแบบผลิตขึ้นในปี ค.ศ.  1926

**รายละเอียด เอ1อี1**
ปีที่ใช้งาน ไม่เคยได้รับการใช้งาน
*เจ้าหน้าที่ 8 นาย
*หนัก 32,514 กิโลกรัม/32 ต้น
*ยาว 7.6 เมตร
*สูง 2.72 เมตร
*กว้าง 2.67 เมตร
*เกราะหนาที่สุด 30 มม./1.18 นิ้ว
*เครื่องยนต์ อาร์มสตรอง-ซิดเดลี่ย์ วี12 ให้กำลัง 398 แรงม้า
*ความเร็ว 32 กิโลเมตร/ชั่วโมง
*รัศมีทำการ 150 กิโลเมตร
*อาวุธ
**อาวุธหลัก 
**อาวุธรอง ปืนกลวิคเกอร์ 4 กระบอก

**อ้างอิง**
George Forty & Jack Livesey,the World Encyclopedia of Tanks,Anness,2006
อ
โรงเรียนเดมอน

โรงเรียนเดมอน เป็นโรงเรียนที่ปรากฏในการ์ตูนเรื่อง อายชีลด์ 21 ไอ้หนูไต้ฝุ่นมะกันบอล ซึ่งเขียนโดย ริอิจิโร่ อินางากิ และวาดโดย ยูสึเกะ มุราตะ โรงเรียนนี้มีนักเรียนจำนวน 719 คน มีคลังแสงเก็บอาวุธหลายคลัง นักเรียนที่จบจากโรงเรียนนี้จะเรียนต่อ, ทำงาน, ตกเป็นลิ่วล้อของนาย H และ อื่นๆ

**ทีมอเมริกันฟุตบอล เดมอน เดวิลแบ็ทส์ ==  
ทีมอเมริกันฟุตบอล เดมอน เดวิลแบ็ทส์ เป็นทีมกีฬาที่สังกัดชมรมอเมริกันฟุตบอล ประกอบด้วย- โคบายาคาว่า เซนะ หรือ อายชีลด์ 21- คุริตะ เรียวคัน- ไรมอน ทาโร่ หรือ มอนตะ- ทาคิ นัตสึฮิโกะ- ฮิรุม่า โยอิจิ- โคะมุสึบิ ไดคิจิ- จูมอนจิ คาซึกิ- คุโรกิ โคจิ- โทงาโน่ โชโซ- ทาเคคุระ เก็น หรือ มุซาชิ ฉายา แม็กนั่ม 60 หลา- ยูคิมิตสึ มานาบุ- อิชิมารุ เท็ตสึโอะ
กัปตันทีมเชียร์- ทาคิ สึซึนะ (น้องสาวของ ทาคิ นัตสึฮิโกะ)
ตัวช่วย ประกอบด้วย- ยามาโอกะ- ซาทาเกะ โยเฮ ชมรมบาสเดมอน- โอโมสะดะเกะ ฟุโตชิ ชมรมซูโม่เดมอน
และกรรมการชมรม ประกบด้วย- อาเนซาคิ มาโมริ ผู้จัดการและ ผู้ดูแลชมรม- ซาคากิ โดบุโรคุ เทรนเนอร์

**ชมรมของโรงเรียนเดมอน**
 ชมรมกรีฑา- ชมรมหุ่นจำลอง- ชมรมอเมริกันฟุตบอล- ชมรมชมรมชงชา- ชมรมดนตรีเครื่องเป่า- ชมรมวอลเลย์บอล- ชมรมเทนนิส- ชมรมหมากรุกจีน- ชมรมคาราเต้- ชมรมว่ายน้ำ- ชมรมฟันดาบ- ชมรมเบสบอล- ชมรมปีนเขา- ชมรมศึกษารถไฟ- ชมรมการแสดง- ชมรมถ่ายภาพ- ชมรมฟุตบอล
และอื่นๆอีกมากมาย

**ดูเพิ่ม**
 ตัวละครในทีมเดมอน เดวิลแบ๊ทส์
หมวดหมู่:อายชีลด์ 21 ไอ้หนูไต้ฝุ่นมะกันบอล
หมวดหมู่:โรงเรียนสมมุติ
หมวดหมู่:สถานที่ในการ์ตูน
ครุยเซอร์ เอ็มเค I

ครุยเซอร์ เอ็มเค I (Cruiser Mk I) เอ็มเค I หรือ เอ9 เป็นรถถังลาดตระเวณขนาดกลางของสหราชอาณาจักร ได้รับการออกแบบโดย เซอร์ จอห์น คาร์เดน ในปี ค.ศ. 1934 และได้รับการสร้างขึ้นในปี ค.ศ. 1937 เป็นจำนวนกว่า 125 คัน

**รายละเอียด เอ็มเค I**
 ประเทศผู้ผลิต สหราชอาณาจักร- ประเภท รถถังลาดตระเวน- ปีที่ใช้งาน 1938- เจ้าหน้าที่ 6 นาย- หนัก 12,190 กิโลกรัม/ 12 ต้น- ยาว 5.79 เมตร- สูง 2.54 เมตร- กว้าง 2.54 เมตร- เกราะหนาสุด 10-14 มม/ 0.39-0.55 นิ้ว- เครื่องยนต์ เออีซี เอ179 6 กระบอกสูบ ให้กำลัง 150 แรงม้า- ความเร็ว 40 กิโลเมตร/ชั่วโมง- รัศมีทำการ 241 กิโลเมตร- อาวุธ
** อาวุธหลัก
** อาวุธรอง ปืนกลวิคเกอร์ ขนาด 7.7 มม 3 กระบอก

**อ้างอิง**
 George Forty & Jack Livesey,the World Encyclopedia of Tanks,Anness,2006

**แหล่งข้อมูลอื่น**
หมวดหมู่:รถถัง
หมวดหมู่:รถถังสหราชอาณาจักรในสงครามโลกครั้งที่สอง
หมวดหมู่:รถถังลาดตระเวน
ครุยเซอร์ เอ็มเค 2

right
ครุยเซอร์ เอ็มเค II (Cruiser Mk II) เอ็มเค II หรือ เอ10 เป็นรถถังที่ได้รับการพัฒนามาจาก เอ็มเค I หรือ เอ9 โดยมีผู้ออกแบบคนเดียวกันคือ เซอร์ จอห์น คาร์เดน

**รายละเอียด เอ็มเค II**
 ประเทศผู้ผลิต สหราชอาณาจักร- ประเภท รถถังลาดตระเวน- ปีที่ใช้งาน 1940- เจ้าหน้าที่ 5 นาย- หนัก 13,970 กิโลกรัม/ 13.75 ต้น- ยาว 5.51 เมตร- สูง 2.59 เมตร- กว้าง 2.54 เมตร- เกราะหนาสุด 22-33 มม/ 0.87-1.18 นิ้ว- เครื่องยนต์ เออีซี เอ179 6 กระบอกสูบ ให้กำลัง 150 แรงม้า- ความเร็ว 26 กิโลเมตร/ชั่วโมง- รัศมีทำการ 161 กิโลเมตร- อาวุธ
** อาวุธหลัก
** อาวุธรอง ปืนกล ขนาด 7.92 มม. 2 กระบอก

**อ้างอิง**
 George Forty & Jack Livesey,the World Encyclopedia of Tanks,Anness,2006

**แหล่งข้อมูลอื่น**
หมวดหมู่:รถถัง
หมวดหมู่:รถถังสหราชอาณาจักรในสงครามโลกครั้งที่สอง
หมวดหมู่:รถถังลาดตระเวน
ลูกบาศก์โซมา

ชิ้นส่วนของลูกบาศก์โซมาลูกบาศก์โซมาที่ประกอบเสร็จแล้ว
ลูกบาศก์โซมา (Soma cube) เป็นเกมคณิตศาสตร์ชนิดหนึ่ง ประกอบด้วยชิ้นส่วนขนาดเล็ก 7 ชิ้น ผู้เล่นจะต้องประกอบชิ้นส่วนเหล่านั้นให้เป็นลูกบาศก์ขนาด 3x3x3
ชิ้นส่วนทั้งเจ็ดชิ้นประกอบด้วย- ไฟล์:tetris-ra.png ลูกบาศก์ 3 ลูกรูปตัว L- ไฟล์:tetris-t.png ลูกบาศก์ 4 ลูกรูปตัว T- ไฟล์:tetris-l.png ลูกบาศก์ 4 ลูกรูปตัว L- ไฟล์:tetris-s.png ลูกบาศก์ 4 ลูกรูปตัว S- ไฟล์:tetris-lscrew.png ลูกบาศก์ 4 ลูกรูปสกรูซ้าย- ไฟล์:tetris-rscrew.png ลูกบาศก์ 4 ลูกรูปสกรูขวา- ไฟล์:tetris-branch.png ลูกบาศก์ 4 ลูกรูปแฉก

**แหล่งข้อมูลอื่น**
 http://www.mathematik.uni-bielefeld.de/~sillke/POLYCUBE/SOMA/cube-secrets-  Soma Cube -- from MathWorld 
หมวดหมู่:คณิตศาสตร์นันทนาการ
หมวดหมู่:เกมคณิตศาสตร์
หมวดหมู่:ปริศนากล
ปัญหาไม่มีจุดสามจุดเรียงกัน

จุด 20 จุดบนกระดาน 10×10 ซึ่งไม่มีจุดสามจุดใดๆอยู่บนเส้นตรงเดียวกัน
ในทางคณิตศาสตร์ ปัญหาไม่มีจุดสามจุดเรียงกัน เป็นปัญหาที่ศึกษาเกี่ยวกับจำนวนจุดมากที่สุดที่สามารถวางในตารางขนาด n×n โดยที่ไม่มีจุดสามจุดใดๆอยู่บนเส้นตรงเดียวกัน ปัญหานี้เริ่มศึกษาโดยเฮนรี ดิวด์นีย์ ในปีพ.ศ. 2460

**อ้างอิง**

**แหล่งข้อมูลอื่น**
  title = The No-Three-in-Line Problem-  urlname = No-Three-in-a-Line-Problem
หมวดหมู่:ข้อความคาดการณ์
หมวดหมู่:คณิตศาสตร์เชิงการจัด
หมวดหมู่:ปัญหาทางคณิตศาสตร์
เกมแตกหน่อ

เกมแตกหน่อที่ใช้จุด 2 จุด
เกมแตกหน่อ (Sprouts) เป็นเกมคณิตศาสตร์ เล่นระหว่างผู้เล่น 2 คน เกมเริ่มต้นด้วยจุดจำนวนหนึ่ง ผู้เล่นทั้งสองจะผลัดกันเขียนเส้นเชื่อมระหว่างจุดสองจุดหรือเชื่อมจุดกับตัวมันเอง จากนั้นเขียนจุดใหม่ขึ้นมาหนึ่งจุดบนเส้นที่เขียน โดยมีเงื่อนไขดังนี้- เส้นห้ามตัดกัน- แต่ละจุดห้ามมีเส้นที่ลากจากจุดนี้เกิน 3 เส้น
ผู้ที่ไม่สามารถลากเส้นต่อได้เป็นฝ่ายแพ้
หมวดหมู่:เกมคณิตศาสตร์
ปัญหากระท่อมสามหลัง

กราฟสองส่วนบริบูรณ์ K3,3
ปัญหากระท่อมสามหลัง (Three cottage problem) เป็นปัญหาทางคณิตศาสตร์ ซึ่งปัญหามีดังนี้
มีกระท่อมสามหลัง แต่ละหลังต้องการต่อสายสำหรับน้ำประปา, ไฟฟ้า และแก๊ส จะสามารถต่อสายทั้งหมดโดยไม่ให้สายตัดกันได้หรือไม่?

**คำตอบ**
โดยใช้ทฤษฎีกราฟ ปัญหาดังกล่าวสมมูลกับการสร้างกราฟสองส่วนบริบูรณ์ K3,3 ซึ่งไม่สามารถสร้างให้เส้นไม่ทับกันได้ ดังนั้นปัญหาดังกล่าวจึงไม่มีคำตอบ
คำตอบของปัญหาบนทอรัส
หากปรับปัญหาให้อยู่บนพื้นผิวที่เทียบเท่ากับทอรัส เช่น ใช้พื้นผิวเรียบปกติที่เจาะรู 2 รูแล้วเชื่อมด้วยท่อ 1 ท่อ ปัญหานี้จะมีคำตอบ เนื่องจากคุณสมบัติว่า K3,3 เป็นกราฟที่สามารถสร้างบนทอรัสไม่ให้เส้นทับกันได้
หมวดหมู่:ทฤษฎีกราฟ
หมวดหมู่:ปริศนา
หมวดหมู่:ปัญหาทางคณิตศาสตร์
เฮกซ์

เฮกซ์ (Hex) เป็นเกมคณิตศาสตร์ที่แข่งขันระหว่างผู้เล่น 2 คน เล่นบนตารางหกเหลี่ยม โดยทั่วไปนิยมใช้กระดานขนาด 11x11, 13x13 หรือ 19x19 แต่ละคนจะมีสีของตัวเอง (โดยทั่วไปใช้สีแดงและน้ำเงิน) และจะผลัดกันวางหินที่มีสีของตัวเองลงบนตาราง ฝ่ายใดที่สามารถเชื่อมฝั่งตรงข้ามของตารางได้ก่อนจะเป็นผู้ชนะ
จอห์น แนชเป็นผู้พิสูจน์ไว้ว่า ในเกมนี้จะไม่มีการเสมอเกิดขึ้น

**อ้างอิง**
 Browne, Cameron. Hex Strategy: Making the Right Connections. ISBN 1-56881-117-9- Gale, D. (1979). "The Game of Hex and Brouwer Fixed-Point Theorem". The American Mathematical Monthly 86: 818-827.  
หมวดหมู่:เกมคณิตศาสตร์
หมวดหมู่:เกมกลยุทธ์นามธรรม
007 เจาะดวงตาเพชฌฆาต

007 เจาะดวงตาเพชฌฆาต (For Your Eyes Only) เป็นภาพยนตร์แนวสายลับฉายเมื่อปี ค.ศ. 1981 เป็นภาพยนตร์เรื่องที่สิบสองใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่ห้า เป็นการกำกับครั้งแรกของ จอห์น เกลน ซึ่งเคยทำหน้าที่เป็นผู้ตัดต่อภาพยนตร์และผู้กำกับกองสองในภาพยนตร์บอนด์สามเรื่องก่อนหน้านี้
บทภาพยนตร์เขียนโดย ริชาร์ด เมบอมและไมเคิล จี. วิลสัน โดยนำตัวละครและองค์ประกอบเนื้อเรื่องจากสองเรื่องสั้นในหนังสือรวมเรื่องสั้น ฟอร์ยัวร์อายส์โอนลี ของ เอียน เฟลมมิง เมื่อปี ค.ศ. 1960 ได้แก่ ฟอร์ยัวร์อายส์โอนลี และ "ริซิโก" ในภาพยนตร์ บอนด์พยายามตามหาระบบควมคุมขีปนาวุธ โดยเขาได้เข้าไปพัวพันกับนักธุรกิจชาวกรีกและ มารีนา แฮฟล็อก ผู้หญิงที่ต้องการล้างแค้นให้กับพ่อแม่ของเธอซึ่งถูกฆาตกรรม องค์ประกอบในบทภาพยนตร์บางส่วนได้รับแรงบันดาลใจจากนวนิยาย ลิฟแอนด์เล็ตดาย, โกลด์ฟิงเกอร์ และ ออนเฮอร์แมจิสตีส์ซีคริตเซอร์วิซ

**เรื่องย่อ**
เจมส์ บอนด์ (Roger Moore) ต้องตามหาอุปกรณ์ที่ชื่อว่า ATAC ซึ่งมันเป็นเครื่องควบคุมการยิงขีปนาวุธ ถ้าบอนด์หาไม่เจอแล้วของตกไปอยู่ในมือคนผิดขึ้นมา เรื่องเลวร้ายต้องเกิดขึ้นอย่างแน่นอน ซึ่งการผจญภัยครั้งนี้ก็นำบอนด์ไปพบกับ เมลีน่า เฮฟล็อก (Carole Bouquet ) สาวชาวกรีกที่สวยและเข้มแข็ง ที่กำลังหาร่องรอยคนฆ่าพ่อแม่ของเธอ บอนด์ก็ต้องปกป้องเธอพร้อมทั้งร่วมมือกับเธอในการตามหาคนร้ายตัวจริง เพราะเป็นไปได้ว่า คนที่ฆ่าพ่อแม่เธอและคนที่หาทางชิงเครื่อง ATAC ไปนั้นจะเป็นคนเดียวกัน

**ตัวละครหลัก**

**อ้างอิง**

**แหล่งข้อมูลอื่น**
 007 เจาะดวงตาเพชฌฆาต- 007 เจาะดวงตาเพชฌฆาต- 007 เจาะดวงตาเพชฌฆาต
หมวดหมู่:ภาพยนตร์เจมส์ บอนด์
จ
หมวดหมู่:ภาพยนตร์ที่มีฉากในประเทศกรีซ
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์ที่ถ่ายทำในประเทศกรีซ
เอเอ็มเอ็กซ์-13

right
เอเอ็มเอ็กซ์-13  (AMX-13)  เอเอ็มเอ็กซ์-13 เป็นรถถังขนาดเบาที่ผลิตโดยประเทศฝรั่งเศส สร้างขึ้นในปี ค.ศ.  1950 หลังสงครามโลกครั้งที่ 2

**เอเอ็มเอ็กซ์-13**
ประเทศผู้ผลิต ฝรั่งเศส
*ประเภท รถถังขนาดเบา
*ปีที่ใช้งาน 1950
*เจ้าหน้าที่ 3 นาย
*หนัก 15,000 กิโลกรัม/ 14.8 ต้น
*ยาว 4.88 เมตร
*สูง 2.3 เมตร
*กว้าง 2.51 เมตร
*เกราะหนาสุด 25 มม./0.98 นิ้ว
*เครื่องยนต์ โซแฟม 8 ลูกสูบ ให้กำลัง 250 แรงม้า
*ความเร็ว 60 กิโลเมตร/ชั่วโมง
*รัศมีทำการ 400 กิโลเมตร
*อาวุธ
**อาวุธหลัก ปืนใหญ่ขนาด 75 มม./ 2.95 นิ้ว
**อาวุธรอง ปืนกลขนาด 7.5 มม./ 0.295 นิ้ว หรือ 7.62มม./0.3 นิ้ว

**อ้างอิง**
George Forty & Jack Livesey,the World Encyclopedia of Tanks,Anness,2006
อ
เอเอ็มเอ็กซ์-30

รถถังหลักเอเอ็มเอ็กซ์-30 (AMX-30)
เอเอ็มเอ็กซ์-30  (AMX 30)  เอเอ็มเอ็กซ์-30 เป็นรถถังหลักของประเทศฝรั่งเศส สร้างขึ้นในช่วงกลางปี ค.ศ.  1960 ออกแบบโดย Ateliers de construction d'Issy-les-Moulineaux (AMX, ตอนนี้คือ GIAT) และส่งไปประจำการยังกองทัพฝรั่งเศสเป็นครั้งแรกในเดือนสิงหาคม 1966 รถถังห้าคันแรกเข้าประจำการในกรมรถถังที่501 (501st Régiment de Chars de Combat) ในเดือนสิงหาคมของปีนั้น รุ่นการผลิตของ AMX-30B มีน้ำหนักที่ 36 ตัน ทางฝรั่งเศสเชื่อว่าจะต้องมีการใช้เกราะมากเกินไปในการป้องกันการต่อต้านรถถังซึ่งจะทำให้ลดความคล่องตัวของรถถัง การป้องกันนั้นได้มาจากความเร็วและขนาดที่กะทัดรัดของตัวรถ รวมถึงความสูง 2.28 เมตร ติดตั้งปืน 105 มม. สามารถยิงจรวดต่อต้านรถถังหัวรบระเบิดแรงสูง(high explosive anti-tank warhead)หรือที่รู้จักกันในชื่อ่อ Obus G. Obus G ใช้กระสุนสลัดปลอกแยกจากลูกปืนหลักเพื่อให้รอบหมุนด้วยความเสถียรโดยปืนไม่มีผลต่อหัวรบภายใน การขับเคลื่อนนั้นได้มาจากเครื่องยนต์ดีเซลHS-110 ขนาด 720 แรงม้า (540 kW) แม้ว่ามันอาจจะส่งผลเสียต่อตัวรถก็ตาม

**รายละเอียด เอเอ็มเอ็กซ์-30**
ประเทศผู้ผลิต ฝรั่งเศส
*ประเภท รถถังประจัญบาน
*ปีที่ใช้งาน 1967
*เจ้าหน้าที่ 4 นาย
*หนัก 36,000 กิโลกรัม/ 35.43 ตัน
*ยาว 9.48 เมตร
*สูง 2.29 เมตร
*กว้าง 3.1 เมตร
*เกราะหนาสุด 80 มม./ 3.15 นิ้ว
*เครื่องยนต์ ฮิสปลาโน-ซุยซา เอชเอส 110 ให้กำลัง 700 แรงม้า
*ความเร็ว 65 กิโลเมตร/ชั่วโมง
*รัศมีทำการ 450 กิโลเมตร
*อาวุธ
**อาวุธหลัก ปืนใหญ่ขนาด 105 มม./ 4.13 นิ้ว
**อาวุธรอง ปืนกลขนาด 20 มม./ 0.79 นิ้ว และ 7.62 มม./0.3 นิ้ว อย่างละ 1 กระบอก

**อ้างอิง**
George Forty & Jack Livesey,the World Encyclopedia of Tanks,Anness,2006
อ
หมวดหมู่:โบราณสถานในประเทศกัมพูชา

กัมพูชา
หมวดหมู่:สถานที่ท่องเที่ยวในประเทศกัมพูชา
หมวดหมู่:สิ่งก่อสร้างในประเทศกัมพูชา
หมวดหมู่:ประวัติศาสตร์กัมพูชา
หมวดหมู่:โบราณคดีกัมพูชา
มนุษย์ (มิดเดิลเอิร์ธ)

มนุษย์ ตามความหมายในจินตนิยายของ เจ. อาร์. อาร์. โทลคีน เป็นสิ่งมีชีวิตที่ถูกสร้างขึ้นโดยมหาเทพอิลูวาทาร์ โดยสร้างขึ้นภายหลังเผ่าพันธุ์เอลฟ์  จึงได้ชื่อว่าเป็น บุตรคนเล็กแห่งอิลูวาทาร์
เหตุการณ์ในเรื่องเดอะลอร์ดออฟเดอะริงส์ เป็นเหตุการณ์ในตอนท้ายของยุคสมัยอันรุ่งเรืองของพวกเอลฟ์  เมื่อพ้นจากยุคของเอลฟ์แล้ว เผ่าพันธุ์มนุษย์จึงรุ่งเรืองขึ้นและได้ครอบครองโลกทั้งหมดดังเช่นปัจจุบัน

**ประวัติ**
มนุษย์ เป็นเผ่าพันธุ์ที่อายุน้อยที่สุดในโลกอาร์ดา (อาจเว้นไว้แต่เพียงฮอบบิท)  มนุษย์คนแรกตื่นขึ้นที่ริมชายฝั่งด้านตะวันออกของอ่าวฮิลโดริเอน ซึ่งอยู่ไกลออกไปทางดินแดนตะวันออกของมิดเดิ้ลเอิร์ธ  เวลานั้นเป็นเวลาที่ดวงตะวันลอยล่องขึ้นสู่ท้องฟ้าของอาร์ดาเป็นครั้งแรกทางทิศตะวันตก มนุษย์จึงเห็นดวงตะวันเป็นสิ่งแรก และรักในแสงสว่าง พวกเขาจึงมีชื่ออีกชื่อหนึ่งว่า บุตรแห่งตะวัน
ในยุคโบราณกาล มนุษย์ใช้ชีวิตเร่ร่อนอยู่ทางฟากตะวันออกของเทือกเขามิสตี้ และถูกรังควานจากสมุนของมอร์กอธอยู่เสมอ  มนุษย์กลุ่มหนึ่งประกอบด้วยสามตระกูลใหญ่จึงออกเดินทางมายังทิศตะวันตก จนได้พบกับพวกเอลฟ์ ที่ดินแดนเบเลริอันด์ ทางตะวันตกของเทือกเขาสีน้ำเงิน
มนุษย์สามตระกูลใหญ่ประกอบด้วย- ตระกูลของเบออร์ - เป็นต้นตระกูลของเบเรน ซึ่งเป็นบรรพชนของเอลวิง ภรรยาของ เออาเรนดิล- ตระกูลชาวฮาลาดิน - เป็นต้นตระกูลของ ทูออร์ ผู้เป็นบิดาของเออาเรนดิล- ตระกูลของมารัค - ตระกูลฝ่ายมารดาของ ทูออร์ 
มนุษย์ทั้งสามตระกูลใหญ่นี้ เรียกรวมกันว่าชาวเอไดน์ เป็นบรรพชนของเอลรอส ทาร์-มินยาทัวร์ กษัตริย์องค์แรกของชาวนูเมนอร์
หลังจากมนุษย์ได้พบกับพวกเอลฟ์ ก็ได้มีสัมพันธไมตรีอันดีต่อกัน และได้ร่วมเป็นสหายศึกในการสงครามต่อต้านมอร์กอธ  หลังจากสงครามแห่งความโกรธา เมื่อครั้งสิ้นสุดยุคที่หนึ่ง แผ่นดินเบเลริอันด์จมลงสู่ทะเล  เทพวาลาร์ ตอบแทนความดีความชอบของเหล่ามนุษย์ ด้วยการสร้างเกาะขึ้นกลางมหาสมุทรและยกให้เป็นของขวัญ ชื่อเกาะนั้นว่า นูเมนอร์
หลังจากเกิดเหตุวิบัติจนเกาะนูเมนอร์จมลงสู่ทะเล (ดูใน อคัลลาเบธ)  เอเลนดิลได้พาชาวนูเมนอร์จำนวนหนึ่งหนีมาขึ้นฝั่งมิดเดิ้ลเอิร์ธได้ และก่อตั้งอาณาจักรอาร์นอร์ และกอนดอร์ สืบต่อมา

**ชื่ออื่นๆ**
ชื่อในภาษาเอลฟ์- อาทานิ- อพาโนนาร์- เองกวาร์- ฟีริมาร์- ฮิลดอร์
ชื่อทั่วไป- ทุติยชน- อนุชน- บุตรแห่งตะวัน- ผู้มาภายหลัง- มรรตัยชน- บุตรผู้เยาว์แห่งอิลูวาทาร์

**อ้างอิง**
 เจ. อาร์. อาร์. โทลคีน, เดอะลอร์ดออฟเดอะริงส์- เจ. อาร์. อาร์. โทลคีน, ซิลมาริลลิออน
หมวดหมู่:สิ่งมีชีวิตในตำนานของโทลคีน
หมวดหมู่:มนุษย์ (มิดเดิลเอิร์ธ)
ดิจิมอนแอดเวนเจอร์ วอร์เกมส์ของพวกเรา

ดิจิมอนแอดเวนเจอร์ วอร์เกมส์ของพวกเรา (Dejimon Adobenchā: Bokura no Wō Gēmu!) เป็นภาพยนตร์ของ ดิจิมอนแอดเวนเจอร์ ฉบับภาพยนตร์ ลำดับที่ 2

**เนื้อเรื่อง**
หลังจากที่ดิจิตอลเวิลด์ได้กลับมาสงบสุขอีกครั้ง จู่ๆโคชิโร่
ก็มาหาไทจิที่บ้านเพื่อบอกเกี่ยวกับดิจิม่อนรูปแมงกะพรุนที่ปรากฏ
ขึ้นบนหน้าจอคอมพิวเตอร์ และสร้างความเดือดร้อนไปทั่วโลก มัน
พัฒนาตัวมันเองได้อย่างรวดเร็ว และเข้าไปใน Website ของรัฐบาล
สหรัฐฯโดยมีจุดมุ่งหมายที่ขีปนาวุธ และเริ่มทำลายทุกสิ่งที่ขวางหน้า
โลกตกอยู่ในภาวะวิกฤต เด็กทั้งแปดจึงรวมพลังกับดิจิม่อนคู่หู เข้า
ต่อสู้ในโลกของดิจิตอลเวิลด์อีกครั้ง

**ตัวละคร**
ตัวละครหลัก- ยางามิ ไทจิ- อากูมอน- อิซึมิ โคจิโร่- กาบูมอน- ทาเคโนะอุจิ โซระ- อิชิดะ ยามาโตะ- ทาคาอิชิ ทาเครุ
ตัวละครสมทบ- ทาจิคาวะ มีมี่- คิโด โจ- ยางามิ ฮิคาริ
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ดิจิมอน
หมวดหมู่:ภาพยนตร์การ์ตูนชุดดิจิมอน
หมวดหมู่:อนิเมะ
หมวดหมู่:ภาพยนตร์แอนิเมชันที่มีฉากในประเทศญี่ปุ่น
สวนสัตว์สงขลา

สวนสัตว์สงขลา (Songkhla Zoo) เป็นสวนสัตว์แห่งแรกของภาคใต้ มีพื้นที่ 878 ไร่ จัดตั้งขึ้นเพื่ออนุรักษ์ ขยายพันธุ์ รวบรวมสัตว์ป่าของไทย และเพื่อเป็นสถานที่ท่องเที่ยวพักผ่อนหย่อนใจของประชาชน ตั้งอยู่ที่ตำบลเขารูปช้าง อำเภอเมืองสงขลา จังหวัดสงขลา สวนสัตว์สงขลาเป็นสวนสัตว์ภายใต้พระบรมราชูปถัมภ์ สิ่งที่น่าสนใจ เช่น สวนน้ำ รีสอร์ท สัตว์ป่าที่จัดแสดงเช่น กวาง เสือโคร่ง หมี ยีราฟ เสือโคร่งขาว ม้าลาย ช้าง ลิง ลิงอุรังอุตัง

**ประวัติ**
สวนสัตว์สงขลา เป็นรัฐวิสาหกิจ สังกัดกระทรวงทรัพยากรธรรมชาติและสิ่งแวดล้อม ซึ่งเป็นสวนสัตว์แหล่งที่ 5 ภายใต้การกำกับดูแลขององค์การสวนสัตว์ในพระบรมราชูปถัมภ์ และเป็นสวนสัตว์แห่งแรกของภาคใต้โดยจัดขึ้นเมื่อวันที่ 23 พ.ค. พ.ศ. 2532 ในพื้นที่ 878 ไร่ ตั้งอยู่บริเวณเขารูปช้าง อำเภอเมืองสงขลา จังหวัดสงขลา ทำพิธีเปิดอย่างเป็นทางการ ในนวันที่ 3 ตุลาคม พ.ศ. 2541 สวนสัตว์สงขลาเป็นสถานที่จัดแสดงสัตว์ป่าชนิดต่าง ๆ เข้าแสดงให้ประชาชนสงขลาและจังหวัดใกล้เคียงได้ชม เช่น สมเสร็จ กระจง อูฐ ลามา ยีราฟ หมี เสือ ลิง ชะนี กวาง ละมั่ง เก้ง นกสวยงาม เช่น นกแก้ว นกมาร์คอว์ นกแคสโซแวรี นกฟลามิงโก และสัตว์อื่น ๆ อีกมากมาย

**วัตถุประสงค์**
มีวัตถุประสงค์เพื่ออนุรักษ์และขยายพันธุ์สัตว์ป่าของไทยคืนสู่ธรรมชาติ พื้นที่เป็นภูเขาเล็ก ๆ หลายลูก มีถนนลาดยางโดยรอบและแยกชนิดสัตว์ไว้เป็นหมวดหมู่ มีสัตว์มากมายหลายชนิด ทั้งที่มีถิ่นกำเนิดในประเทศและต่างประเทศ

**แหล่งข้อมูลอื่น**
  เว็บไซต์สวนสัตว์สงขลา date=2012-07-01 -  เว็บไซต์กระทรวงการท่องเที่ยวและกีฬาของประเทศไทย-  เว็บไซต์จังหวัดสงขลา-  เว็บไซต์การท่องเที่ยวแห่งประเทศไทย
สงขลา
หมวดหมู่:สถานที่ท่องเที่ยวในจังหวัดสงขลา
หมวดหมู่:สิ่งก่อสร้างในอำเภอเมืองสงขลา
ครุยเซอร์ เอ็มเค III

right
ครุยเซอร์ เอ็มเค III (Cruiser Mk III) เอ็มเค III หรือ เอ 13 เป็นรถถังลาดตระเวนที่ได้รับการพัฒนาเครื่องยนต์ให้มีกำลังแรงขึ้น เริ่มใช้งานในปี ค.ศ. 1938 ช่วงสงครามโลกครั้งที่ 2

**รายละเอียด เอ็มเค III**
 ประเทศผู้ผลิต สหราชอาณาจักร- ประเภท รถถังลาดตระเวน- ปีที่ใช้งาน 1938- เจ้าหน้าที่ 4 นาย- หนัก 14,225 กิโลกรัม/ 14 ต้น- ยาว 6.02 เมตร- สูง 2.59 เมตร- กว้าง 2.54 เมตร- เกราะหนาที่สุด 14 มม./ 0.55 นิ้ว- เครื่องยนต์ นัฟฟิลล์ ลิเบอตี้ กระบอกสูบ วี 12 ให้กำลัง 340 แรงม้า- ความเร็ว 48 กิโลเมตร/ชั่วโมง- รัศมีทำการ 145 กิโลเมตร- อาวุธ
** อาวุธหลัก ปืนใหญ่ยิงเร็วกึ่งอัตโนมัติ
** อาวุธรอง ปืนกลวิคเกอร์ ขนาด 7.7 มม./ 0.303 นิ้ว

**อ้างอิง**
 George Forty & Jack Livesey,the World Encyclopedia of Tanks,Anness,2006
หมวดหมู่:รถถัง
หมวดหมู่:รถถังสหราชอาณาจักรในสงครามโลกครั้งที่สอง
หมวดหมู่:รถถังลาดตระเวน
007 เพชฌฆาตปลาหมึกยักษ์

007 เพชฌฆาตปลาหมึกยักษ์ (italic=yes) เป็นภาพยนตร์แนวสายลับฉายเมื่อปี ค.ศ. 1983 เป็นภาพยนตร์เรื่องที่สิบสามใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่หก กำกับโดย จอห์น เกลน และเขียนบทโดย จอร์จ แมคโดนัลด์ เฟรเซอร์, ริชาร์ด เมบอมและไมเคิล จี. วิลสัน

**เรื่องย่อ**
งานของบอนด์ (Roger Moore) ในตอนนี้คือต้องเผชิญกับแผนร้ายของนายพลออร์ลอฟ (Steven Berkoff) ผู้บ้าคลั่งแห่งรัสเซียที่อยากจะระเบิดสงครามให้บังเกิดขึ้น เพราะคิดว่าหากรัสเซียโจมตีก่อน ย่อมได้เปรียบ จะได้กรุยทางให้รัสเซียกลายเป็นชาติมหาอำนาจ โดยไม่ฟังคำทัดทานของนายพลคนอื่นๆ ซึ่งไม่ประสงค์ให้มีสงคราม 
ออร์ลอฟได้เดินแผนผ่านทางคามาล ข่าน (Louis Jourdan) เจ้าชายชาวอัฟกันผู้โดนเนรเทศ โดยการใช้ระเบิดนิวเคลียร์หวังวางระเบิดในฐานทัพอากาศของสหรัฐ แต่ไม่ใช่เพียงเพื่อสร้างความเสียหายเท่านั้น มันยังมีแผนการอันซับซ้อนและเหนือชั้นกว่านั้นอีก 

**ตัวละครที่สำคัญ**

**อ้างอิง**

**แหล่งข้อมูลอื่น**
 007 เพชฌฆาตปลาหมึกยักษ์- 007 เพชฌฆาตปลาหมึกยักษ์- 007 เพชฌฆาตปลาหมึกยักษ์
หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2526
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์ที่มีฉากในประเทศอินเดีย
ดาวเทียมเป๋ย์โต่ว

ภาพเรนเดอร์ของดาวเทียมเป๋ย์โต่วในรายการข่าวทางโทรทัศน์ของจีน
เป๋ย์โต่ว (c=北斗) เป็นดาวเทียมนำร่องของจีน ถูกส่งขึ้นวงโครเมื่อวันที่ 14 เมษายน พ.ศ. 2550 จากศูนย์ส่งดาวเทียมซีชาง

**อ้างอิง**
  ดาวเทียมนำร่องเป่ย โต่วของจีนเริ่มทำงานตามกำหนด โดย CRI
เป๋ย์โต่ว
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:ภารกิจอวกาศในปี พ.ศ. 2550